ERW บวก 4 วันติด! นิวไฮรอบ 8 เดือน เสี่ยงถูกขายทำกำไร หลังทะลุเป้า 3.60 บ.
ERW บวก 4 วันติด! นิวไฮรอบ 8 เดือน เสี่ยงถูกขายทำกำไร หลังทะลุเป้า 3.60 บ. 
ERW บวก 4 วันติด! นิวไฮรอบ 8 เดือน เสี่ยงถูกขายทำกำไร หลังทะลุเป้า 3.60 บ.
5 ก.พ. 2564

ผู้สื่อข่าวรายงานว่า ราคาหุ้น บริษัท ดิ เอราวัณ กรุ๊ป จำกัด (มหาชน) หรือ ERW ล่าสุด ณ เวลา 11.21 น. อยู่ที่ระดับ 4.12 บาท ปรับตัวขึ้น 0.22 บาท หรือ 5.64% สูงสุดที่ระดับ 4.14 บาท ต่ำสุดที่ระดับ 3.90 บาท ด้วยมูลค่าการซื้อขาย  177.10 ล้านบาท โดยราคาหุ้นปรับตัวขึ้นเป็นวันที่ 4 ติดต่อกัน นับตั้งแต่ราคาหุ้นอยู่ที่ระดับ 3.48 บาท เมื่อวันที่ 1 ก.พ.2564
ขณะที่ราคาหุ้นปรับตัวขึ้นอย่างมีนัยสำคัญ ทำจุดสูงสุดในรอบ 8 เดือนนับตั้งแต่ราคาหุ้นอยู่ที่ระดับ 4.20 บาท เมื่อวันที่ 10 มิ.ย.2563
ทั้งนี้ บริษัทหลักทรัพย์ คันทรี่ กรุ๊ป จำกัด (มหาชน) แนะทยอยสะสมท่องเที่ยว (AOT AWC CENTEL ERW MINT)
อย่างไรก็ตาม บล.ทรีนีตี้ แนะนำ “ถือ” ERW ราคาเป้าหมาย 3.60 บาท/หุ้น โดยคาด ERW รายงานขาดทุนสุทธิในไตรมาส 4/2563 ที่ 401 ล้านบาท ฟื้นตัวดีขึ้นจากไตรมาส 3/2563 ที่ขาดทุน 514 ล้านบาท แต่ปรับตัวลดลงจากที่กำไร 176 ล้านบาทใน ไตรมาส 4/2562
สำหรับอัตรการเข้าพักเฉลี่ยในไตรมาส 4/2563 ดีขึ้นจากไตรมาสก่อนแต่ RevPar โดยรวมยังคงถูกกดดันจาก Promotion ส่งเสริมการขาย ทั้งนี้คาดปี 2563 และ 2564 ขาดทุนสุทธิที่ 1.64 พันล้านบาท และ 587 ล้านบาท ตามลำดับ ยังคงแนะนำ  ถือ ที่ราคาเป้าหมายใหม่ 3.60 บาท
ด้าน บล.เคจีไอ แนะนำ “Neutral” ERW ราคาเป้าหมาย 3.60 บาท/หุ้น คาดว่า ERW จะขาดทุนสุทธิที่ 350 ล้านบาทใน ไตรมาส 4/2563 จากที่มีกำไรสุทธิ 176 ล้านบาทในไตรมาส 4/2562 เพราะถูกกดดันจาก RevPar รวมที่ลดลง 68% จากช่วงเดียวกันเมื่อปีก่อน และอัตรากำไรที่ลดลง อย่างไรก็ตาม  RevPar มีแนวโน้มติดลบลดลงจากไตรมาสก่อน เนื่องจากผลการดำเนินงานของโรงแรมต่าง ๆ ดีขึ้น และประเทศไทยเข้าสู่ช่วง high season ในไตรมาส 4 ถึงจะเชื่อว่าการที่ COVID-19 กลับมาระบาดรอบนี้จะไม่ส่งผลกระทบรุนแรงเท่ากับในไตรมาส 2/2563 แต่ก็ยังมีมุมมองที่ระมัดระวังกับ ERW เนื่องจากบริษัทยังมีความเสี่ยงทางการเงินสูง เรายังคงคำแนะนำถือ และให้ราคาเป้าหมายที่ 3.60 บาท